13.5.2005 Euroopa Liidu Teataja L 121/1 I (Aktid, mille avaldamine on kohustuslik) NÕUKOGU MÄÄRUS (EÜ) nr 713/2005, 10. mai 2005, millega kehtestatakse teatavate Indiast pärinevate laia toimespektriga antibiootikumide impordi suhtes lõplik tasakaalustav tollimaks EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 6. oktoobri 1997. aasta määrust (EÜ) nr 2026/97 kaitse kohta subsideeritud impordi eest riikidest, mis ei ole Euroopa Ühenduse liikmed (!) (“algmäärus”), eriti selle artikleid 18 ja 19, võttes arvesse komisjoni ettepanekut, mis esitati pärast konsulteerimist nõuandekomiteega, ning arvestades järgmist: A. MENETLUS I. Eelnenud uurimine ja jõusolevad meetmed Nõukogu kehtestas määrusega (EÜ) nr 2164/98 (?) lõpliku tasakaalustava tollimaksu teatavate laia toimespektriga antibiootikumide, nimelt amoksitsilliintrihüdraadi, ampitsilliintrihüdraadi ja tsefalek- siini impordi suhtes, mis ei ole jaotatud annusteks ega jaemüügiks pakendatud (“vaatlusalune toode”), mis kuuluvad CN-koodide ex 2941 10 10, ex 2941 10 20 ja ex 2941 90 00 alla ja on pärit Indiast. Meetmeid rakendati väärtuselise tollimaksuna 0 %—-12 % ulatuses, mida kohaldati üksikult nimetatud eksportijate impordi suhtes, ja jääktollimaksuna määraga 14,6 %, mida kohaldati teiste eksportijate impordi suhtes. IL. Ühendatud taotlus aegumise läbivaatamise ja vahepealse läbivaatamise kohta Pärast jõusolevate lõplike meetmete kehtivuse eelseisvat lõppemist käsitleva teadaande (3) avaldamist sai komisjon samasugust toodet valmistavatelt seotud ühenduse tootjatelt Sandoz GmbH-lt Austrias ja Sandoz Industrial Products S.A.-lt Hispaanias (“taotlejad”) taotluse määruse (EÜ) nr 2164/98 ühen- datud menetluse algatamiseks aegumise läbivaatamiseks ja vahepealseks läbivaatamise vastavalt algmääruse artikli 18 lõikele 2 ja artikli 19 lõikele 2. Taotlejad esindavad suurt osa, käesoleval juhul üle 40 %, ühenduse teatavate laia toimespektriga antibiootikumide kogutoodangust. Taotlus põhines asjaoludel, et meetmete kehtivuse lõppemisega kaasneks tõenäoliselt subsideerimise jätkumine või kordumine ja kahju ühenduse tootmisharule ning et jõus olevate meetmete tase ei ole väidetavalt kahju põhjustava subsideerimise tasakaalustamiseks piisav. (1) EÜT L 288, 21.10.1997, lk 1. Määrust on viimati muudetud määrusega nr (EÜ) 461/2004 (ELT L 77, 13.3.2004, lk 12). (?) EÜT L 273, 9.10.1998, lk 1. () EÜT C 8, 14.1.2003, lk 2.